কৃষক-শ্ৰমিক উন্নয়ণ পৰিষদৰ নগাওঁ জিলা সমিতিখন পুনৰ গঠন কৰা হৈছে। নতুনকৈ গঠন কৰা সমিতিখনে কৃষকৰ স্বাৰ্থত গুৰুত্ব দি সংগঠনৰ কাম কাজ আগবঢ়াই নিয়াৰ বাবে সংকল্প গ্ৰহণ কৰিছে।
বিগত সময়ছোৱাত কৃষি বিভাগত সংঘটিত বিয়াগোম কেলংকাৰীৰ বিৰুদ্ধে তীব্ৰ প্ৰতিবাদ কৰাৰ লগতে এই কেলেংকাৰীৰ লগত জড়িত বিষয়াসকলৰ শাস্তিৰ দাবীত ৰাজ্যখনৰ বিভিন্ন প্ৰান্তত সংগঠনটোৱে আন্দোলন গঢ়ি তুলিছিল।
পূৰ্বৰ কংগ্ৰেছ চৰকাৰৰ শাসনকালত কৃষি বিভাগৰ দুৰ্নীতিৰ বিৰুদ্ধে অত্যন্ত সৰৱ হৈ থকা সংগঠনটো পুনৰ কৃষক ৰাইজৰ স্বাৰ্থত ওলাই অহাৰ প্ৰতিশ্ৰুতিৰে সংগঠিত হ'বলৈ প্ৰচেষ্টা চলাইছে।
মঙলবাৰে নগাওঁ নেহৰু যুৱক কেন্দ্ৰত পৰিষদৰ কেন্দ্ৰীয় সমিতিৰ সভাপতি মুকুল বৰা আৰু সাধাৰণ সম্পাদক উৎপল বৰুৱাৰ উপস্থিতিত এখন সভা অনুষ্ঠিত হয়। উক্তসভাত পৰিষদৰ পুৰণি জিলা সমিতিখন ভংগ কৰি আগন্তুক তিনি বছৰৰ বাবে নতুনকৈ গঠন কৰা হয়।
প্ৰায় অৰ্দ্ধ শতাধিক কৰ্মীৰ উপস্থিতিত প্ৰাণতোষ হাজৰিকাক সভাপতি, মনোজ কুমাৰ বৰাক কাৰ্যকৰী সভাপতি, অম্লানজ্যোতি মহন্তক সাধাৰণ সম্পাদক হিচাপে নিৰ্বাচিত কৰা হয়। মুঠ ২১ জন সদস্যৰে এখন নতুন শক্তিশালী সমিতি গঠন কৰা হয়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
